2005 első felében tovább folytatódott a botladozása, csapattársa, Felipe Massa is gyorsabbnak bizonyult nála. Miután szabad kezet kapott az autó beállításánál javult a helyzete, meggyőzőbb eredmények születtek. Közben a BMW felvásárolta a svájci istállót, így kétessé vált a szerződés második évének letöltése, de végül mégis a BMW Sauber színeiben állt a bahreini rajtrácsra 2006 tavaszán. A 2006-os évben a versenyzés nem sikerült nagyon fényesre, végül is egészségi problémákra hivatkozva a BMW a magyar nagydíj előtt felbontotta vele a szerződést, helyére Robert Kubica került.